Document ID: 31988R3252

*****
ΚΑΝΟΝΙΣΜΟΣ (ΕΟΚ) αριθ. 3252/88 ΤΗΣ ΕΠΙΤΡΟΠΗΣ
της 21ης Οκτωβρίου 1988
για την εισαγωγή σιτηρών σε σπόρους στην Πορτογαλία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 257,
Εκτιμώντας:
ότι τα μέτρα που προβλέπονται στο άρθρο 257 της πράξης προσχώρησης μπορούν να γίνουν δεκτά και να εφαρμοστούν έως τις 31 Δεκεμβρίου 1990 βάσει του κανονισμού (ΕΟΚ) αριθ. 4007/87 του Συμβουλίου (1)·
ότι με την ευκαιρία της συμφωνίας που συνήφθη στις 30 Ιανουαρίου 1987 μεταξύ της Κοινότητας και των Ηνωμένων Πολιτειών της Αμερικής στα πλαίσια του άρθρου XXIV 6 της ΓΣΔΕ (2), η Πορτογαλία παραιτήθηκε από την εφαρμογή του καθεστώτος που προβλέπεται για τα σιτηρά στο άρθρο 320 παράγραφος 2 της πράξης προσχώρησης· ότι λόγω αυτής της παραιτήσεως, το καθεστώς που θα εφαρμοστεί στα πλαίσια της απελευθέρωσης του εμπορίου εισαγωγής στην Πορτογαλία είναι εκείνο που προβλέπεται στα άρθρα 270 και 277 της πράξης προσχώρησης·
ότι το καθεστώς που προβλέπεται από τα δύο προαναφερθέντα άρθρα είναι, από ορισμένες απόψεις ενδεχόμενο να θέσει σε κίνδυνο την εφαρμογή της εθνικής νομοθεσίας στον τομέα των σιτηρών, νομοθεσία που επιτρέπεται υπό ορισμένους όρους από το άρθρο 261 της πράξης προσχώρησης· ότι θα πρέπει συνεπώς να εκπονηθεί ένα νέο καθεστώς επιδεικτικό να επιταχύνει την απελευθέρωση του εμπορίου των εισαγωγών των σιτηρών στην Πορτογαλία, διευκολύντας έτσι την ενσωμάτωση της χώρας αυτής στην κοινή οργάνωση της αγοράς, και να ληφθούν υπόψη συγχρόνως οι απαιτήσεις που συνδέονται με την ισχύουσα εθνική νομοθεσία καθώς και το γεγονός ότι τα σιτηρά υπάγονται στην πράξη προσχώρησης στο καθεστώς της σταδιακής μεταβάσεως·
ότι για το σκοπό αυτό θα πρέπει να προβλεφθεί η άμεση απελευθέρωση της εισαγωγής του συνόλου των βασικών σιτηρών που καλύπτονται από τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σπόρων (3), όπως τροποποιήθηκε τελευταία από τον κανονισμό (ΕΟΚ) αριθ. 2221/88 (4) με εξαίρεση το μαλακό σίτο και τον σκληρό σίτο, προβλέποντας συγχρόνως στα θέματα υπολογισμού της εισφοράς τις αναγκαίες διατάξεις για να ληφθεί υπόψη η ιδιαίτερη ιεραρχία των τιμών που προβλέπονται από την πορτογαλική νομοθεσία και ο ρόλος που αποδίδεται στην τιμή εισαγωγής των σιτηρών από την νομοθεσία αυτή· ότι η απελευθέρωση της εισαγωγής των εν λόγω σιτηρών θα εξασφαλίσει ήδη την απελευθέρωση περίπου του 60 % των εισαγωγών του τομέα· ότι το καθεστώς αυτό πρέπει να περιλαμβάνει τις διατάξεις που θα επιτρέπουν να παρακολουθηθεί από κοντά το ρεύμα των εισαγωγών και ληφθούν ενδεχομένως τα αναγκαία μέτρα ώστε να αποφευχθούν διαταραχές στις αγορές·
ότι όσον αφορά τον μαλακό σίτο και τον σκληρό σίτο, προϊόντα για τα οποία δεν έχει πραγματοποιηθεί ακόμη καμία απελευθέρωση λόγω των αναγκαιοτήτων διαθέσεως της εθνικής παραγωγής μπορεί να προβλεφθεί η συνολική απελευθέρωση μόνο από το 1989· ότι θα πρέπει επιπλέον να προβλεφθεί ότι η εισαγωγή των προϊόντων αυτών θα γίνεται, κατ' επιλογή των πορτογαλικών αρχών, ή στα πλαίσια καθεστώτος εισφορών που θα εφαρμόζονται σύμφωνα με τους κανόνες που προβλέπονται για τα άλλα σιτηρά ή στα πλαίσια ενός καθεστώτος διαγωνισμών ανοικτού σε κάθε εμπορευόμενο στους οποίους οι προσφορές σχετικά με τα κοινοτικά προϊόντα θα προσαρμόζονται για να ληφθεί υπόψη η διαφορά μεταξύ των κοινοτικών τιμών και των διεθνών τιμών·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Έως τις 31 Δεκεμβρίου 1990 η εισαγωγή στην Πορτογαλία των σιτηρών που προβλέπονται στο άρθρο 1 στοιχεία α) και β) του κανονισμού (ΕΟΚ) αριθ. 2727/75 γίνεται σύμφωνα με τις διατάξεις του παρόντος κανονισμού.
Ι
Καθεστώς που εφαρμόζεται στα σιτηρά εκτός από το μαλακό σίτο και το σκληρό σίτο
Άρθρο 2
1. Η εισαγωγή στην Πορτογαλία των σιτηρών προελεύσεως τρίτων χωρών που προβλέπεται στο άρθρο 1 στοιχείο α) του κανονισμού (ΕΟΚ) αριθ. 2727/75, με εξαίρεση τον μαλακό σίτο υπάγεται στην εφαρμογή μιας εισφοράς ίσης με την τιμή κατωφλίου που καθορίζεται από τις πορτογαλικές αρχές, μειουμένη κατά την τιμή cif που καθορίζεται από αυτές τις ίδιες αρχές σύμφωνα με κριτήρια ανάλογα με εκείνα που προβλέπονται από τις κοινοτικές διατάξεις.
Η τιμή κατωφλίου που καθορίζεται για τον σκοπό αυτό στην αρχή της περιόδου μπορεί να διαφοροποιηθεί στην συνέχεια ανά προϊόν ή ανά περίοδο συναρτήσει των απαιτήσεων διαθέσεως της εθνικής παραγωγής. Οι προκαθορισθείσες εισφορές προσαρμόζονται συναρτήσει της τιμής κατωφλίου που ισχύει κατά την εισαγωγή.
2. Η εισφορά που υπολογίζεται σύμφωνα με τις διατάξεις της παραγράφου 1 εφαρμόζεται επίσης εάν είναι μικρότερη από εκείνη που καθορίζεται για το σύνολο της Κοινότητας σε εφαρμογή του άρθρου 13 του κανονισμού (ΕΟΚ) αριθ. 2727/75.
Άρθρο 3
Η εισαγωγή στην Πορτογαλία των σιτηρών που προβλέπονται στο άρθρο 1 στοιχείο α) του κανονισμού (ΕΟΚ) αριθ. 2727/75 με εξαίρεση τον μαλακό σίτο προελεύσεως των άλλων κρατών μελών της Κοινότητας υπόκειται στην εφαρμογή εισφοράς ίσης με την τιμή κατωφλίου που προβλέπεται στο άρθρο 2 παράγραφος 1 μειουμένη κατά την τιμή cif στην Πορτογαλία που υπολογίζεται με βάση τις ευνοϊκότερες εισφορές που προέρχονται από την κοινοτική αγορά. Η διαφορά μεταξύ της εισφοράς που εφαρμόζεται κατά τις εισαγωγές με προέλευση την Κοινότητα με τη σύνθεσή της στις 31 Δεκεμβρίου 1985 και εκείνης που εφαρμόζεται κατά τις εισαγωγές με προέλευση την Ισπανία ισούται με το εξισωτικό ποσό προσχώρησης που εφαρμόζεται κατά τις ανταλλαγές μεταξύ της Κοινότητας με τη σύνθεσή της στις 31 Δεκεμβρίου 1985 και της Ισπανίας.
Το άρθρο 2 παράγραφος 1 δεύτερο εδάφιο τελευταία φράση εφαρμόζεται στην εισφορά που προβλέπεται στο πρώτο εδάφιο.
ΙΙ
Καθεστώς που εφαρμόζεται στον μαλακό σίτο και στον σκληρό σίτο
Άρθρο 4
1. Η εισαγωγή στην Πορτογαλία του μαλακού σίτου και του σκληρού σίτου απελευθερώνεται τουλάχιστον εντός των κατωτέρω ορίων:
- έτος 1988: 100 000 τόνοι,
- έτος 1989: το σύνολο των εισαγωγών.
2. Η εισαγωγή των ποσοτήτων που προβλέπεται στην παράγραφο 1 γίνεται:
- είτε με την εφαρμογή εισφοράς που υπολογίζεται σύμφωνα με τις διατάξεις των άρθρων 2 και 3,
- είτε στα πλαίσια διαδικασίας διαγωνισμών της εισφοράς που ανοίγονται χωρίς διακριτική μεταχείριση μεταξύ των εμπορευμάτων.
Στα πλαίσια των διαγωνισμών αυτών:
Οι προσφορές οι σχετικές με τα προϊόντα κοινοτικής καταγωγής διορθώνονται κατά τη διαφορά μεταξύ των τιμών της κοινοτικής αγοράς και των τιμών της διεθνούς αγοράς. Η διαφορά αυτή παραλάσσει από το εξισωτικό ποσό προσχώρησης με το αν οι προσφορές αφορούν προϊόντα προέλευσης της Κοινότητας με τη σύνθεσή της στις 31 Δεκεμβρίου 1985 ή προϊόντα προέλευσης της Ισπανίας.
ΙΙΙ
Γενικές διατάξεις
Άρθρο 5
Η Πορτογαλία ανακοινώνει στην Επιτροπή:
- πριν από την εφαρμογή τους τις διατάξεις που θεσπίζονται σε εφαρμογή του παρόντος κανονισμού, και ιδίως τις τιμές κατωφλίου που λαμβάνονται υπόψη,
- τις καθοριζόμενες εισφορές.
Άρθρο 6
Κάθε εισαγωγή σιτηρών στα πλαίσια του παρόντος κανονισμού υπόκειται στην προσκόμιση ενός πιστοποιητικού εισαγωγής που εκδίδεται σε κάθε εμπορευόμενο ο οποίος το ζητά.
Εντούτοις, η έκδοση πιστοποιητικού που ζητείται εκτός του συστήματος διαγωνισμού γίνεται την τρίτη εργάσιμη ημέρα μετά την υποβολή της αιτήσεως με την επιφύλαξη των διατάξεων του άρθρου 274 της πράξης προσχώρησης.
Άρθρο 7
Ο παρών κανονισμός αρχίζει να ισχύει στις 15 Νοεμβρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Οκτωβρίου 1988.

Labels: 3
18